text: बयान में कहा गया है कि अभियान के हिस्‍से के रूप में हर शहर में कार्यक्रम आयोजित किए जाएंगे जिसमें लोगों को यह बताया जाएगा कि कैसे व्‍हाट्सएप का इस्‍तेमाल सुरक्षित और जिम्‍मेदारी पूर्ण तरीके से करना है। फेसबुक के स्‍वामित्‍व वाली व्‍हाट्सएप अपने प्‍लेटफॉर्म पर सर्कुलेट होने वाली फेक न्‍यूज और गलत जानकारी को लेकर भारत सरकार के निशाने पर है। व्‍हाट्सएप पर कुछ मैसेज की वजह से भीड़ द्वारा लोगों की हत्‍या करने जैसे कई मामले देशभर में हुए हैं।